Bătrân de 85 de ani din Boroaia omorât de TIR-ul condus de un șofer de 31 de ani din Neamț în timp ce încerca să traverseze drumul prin loc nemarcat
La data de 11 martie în jurul orei 16.40, un bărbat de 31 ani, din comuna Bicazu Ardelean, județul Neamț, în timp ce conducea un ansamblu auto pe DN 15C, pe raza localității Boroaia, pe ruta Boroaia-Fântâna Mare, la intersecția cu drumul comunal 13, l-a acroșat pe un bărbat de 85 ani din Boroaia, care s-a angajat în traversarea drumului prin loc nemarcat și nesemnalizat cu trecere pentru pietoni și fără să se asigure. În urma producerii accidentului a rezultat decesul pietonului. Conducătorul auto a fost testat cu aparatul etilometru, rezultatul fiind 0,00 mg/l alcool pur în aerul expirat, urmând să i se recolteze probe biologice în vederea stabilirii alcoolemiei. S-a întocmit dosar penal privind infracțiunea de "ucidere din culpă".